"Яратмадым. Гомерем буе яратмадым"

	Татарстанның атказанган артисты, композитор Айдар Тимербаев бер җыр язу тарихы турында сөйләп, халыкка тыңлатып карарга булган. 	 -Бик дулкынланам, дуслар. Бу хәлне сезгә дә сөйләп ишеттерергә булдым. Дустым Азат Фазлыев мине бер кеше белән таныштырды. “Бер җыр кирәк, язып бир әле”, - ди ул миңа. Башта үзенең язмышын сөйләде.  - Яратмадым. Гомерем буе яратмадым, әмма хөрмәт иттем,-  ди. - Яшьлектә сөйгән ярым белән ачуланыштык та, ярты еллап сөйләшмәдек. Ул Мәскәүдә укый иде - шунда кияүгә чыгып калды. Мин дә булачак хатынымны очратып, өйләндем. 24 ел бергә гомер иттек. Башта балаларны ташлап китәсе килмәде. Башлы-күзле булганнарын көттем. Әле ике кызым да тормышта. Яратмаган кеше белән яшәү бик авыр, ләкин бүтән болай газапланып яши алмыйм, аерылам, -ди. Коттеджларны, джипларымны калдырам, - ди. Бу ир үзе хәлле генә инде. Миңа җыр язып бир әле, “Гафу ит, үпкәләмә” дигән сүзләр белән кирәк, - ди. 
	Ләйсән КАСПРАНОВА	
Өмет

	№ --- | 12.03.2021	


